मुलुगनङैनो गोसारनो हमदों कर’ना भाइरासनि गोदान डेल्टा प्लास भेरियेन्टा। मुलुगनां सावस्रि गौथुम (WHO)नि गाहाइआ बुंथिदोंदि भारताव गिबियै मोन्नो हानाय कर’ना भाइरासनि डेल्टा भेरियेन्ट (Delta Variant) आ दासान्दि बयनिख्रुइबो गोसारसिनग्रा थाखोनि। बेजों लोगोसेनो बेयो सांग्रांथि होदोंदि, बे डेल्टा भेरियेन्टा खमैबो मुलुगनि 85 हादराव गोसारबाय। सुक्रुबारखालि खुंनाय मोनसे प्रेस कन्फारेन्सनाव (WHO) नि बिथोनगिरि टेड्रस आधानम घेबरेसस(Tedros Adhanom Ghebreysas ) आ बुंदोंदि, गोरिब हादरफोराव सोमजिनाय भेक्सिन्नि आंखालथिया बे डेल्टा भेरियेन्टनि गोसारनायाव मदद खालामगासिनो दं।